༠༠༠༠༠བརྡ་ཡིག༔ཟབ་གསང་མཁའ་འགྲོའི་སྙིང་ཐིག་ལས༔ཆེ་མཆོག་བདུད་འཇོམས་རྡོ་རྗེའི་སྒྲུབ་སྐོར་གྱི༔གསོལ་འདེབས་དབང་བྱིན་ཆར་འབེབས་བཞུགས་སོ༔༠༠༠༠༠བརྡ་ཡིག༣༦༡༔ན་མོ་གུ་རུ་པདྨ་ཀ་ར་ཡེ༔གསོལ་འདེབས་དབང་བྱིན་ཆར་འབེབས་ནི༔མོས་གུས་གདུང་ཤུགས་དྲག་པོ་ཡིས༔རྩེ་གཅིག་བཏུད་དེ་ཁྱེད་ཤེས་བློས༔རྡོ་རྗེ་གསུམ་གྱི་ངང་འཕོ་ཕྱིར༔ཨོཾ་ཨཱཿཧཱུྃ༔ཆོས་སྐུའི་སྟོན་པ་ཀུན་བཟང་ཡབ་ཡུམ་ལ༔གསོལ་བ་འདེབས་སོ་དགོངས་པར་འུབ་ཆུབ་རོལ༔ལོངས་སྐུའི་སྟོན་པ་རྡོར་སེམས་རིགས་ལྔ་ལ༔གསོལ་བ་འདེབས་སོ་དགོངས་པར་འུབ་ཆུབ་རོལ༔སྤྲུལ་སྐུའི་སྟོན་པ་ཕྱག་ན་རྡོ་རྗེ་ལ༔གསོལ་བ་འདེབས་སོ་དགོངས་པར་འུབ་ཆུབ་རོལ༔གཞོན་ནུ་བུམ་སྐུ་དགའ་རབ་རྡོ་རྗེ་ལ༔གསོལ་བ་འདེབས་སོ་དགོངས་པར་འུབ་ཆུབ་རོལ༔འཕོ་ཆེན་རིག་འཛིན་ཤྲཱི་སེང་ཧ་ལ༔གསོལ་བ་འདེབས་སོ་དགོངས་པར་འུབ་ཆུབ་རོལ༔ཚེ་དབང་རིག་འཛིན་པདྨ་འབྱུང་གནས་ལ༔གསོལ་བ་འདེབས་སོ་དགོངས་པར་འུབ་ཆུབ་རོལ༔དོན་གཉིས་མཐར་ཕྱིན་རྩ་བའི་བླ་མ་ལ༔གསོལ་བ་འདེབས་སོ་སྒོ་གསུམ་རྡོ་རྗེར་རློབས༔ལྷག་པའི་ལྷ་མཆོག་རྡོ་རྗེ་ཁྲོ་ལོད་ལ༔གསོལ་བ་འདེབས་སོ་སྒོ་གསུམ་རྡོ་རྗེར་རློབས༔སྣང་སྲིད་ཟིལ་གནོན་པདྨ་འབྱུང་གནས་ལ༔གསོལ་བ་འདེབས་སོ་སྒོ་གསུམ་རྡོ་རྗེར་རློབས༔ཡེ་ཤེས་མཁའ་འགྲོ་ཕག་མོ་སྡེ་ལྔ་ལ༔གསོལ་བ་འདེབས་སོ་སྒོ་གསུམ་རྡོ་རྗེར་རློབས༔དཔའ་བོ་ཆེན་པོ་གིང་ཆེན་སྡེ་བཞི་ལ༔གསོལ་བ་འདེབས་སོ་སྒོ་གསུམ་རྡོ་རྗེར་རློབས༔ཁམས་གསུམ་དབང་བསྒྱུར་སྒྲོལ་གིང་རྣམ་བཞི་ལ༔གསོལ་བ་འདེབས་སོ་བདུད་དང་དམ་སྲི་སྒྲོལ༔སྣང་སྲིད་ཟིལ་གནོན་རྒྱལ་ཆེན་སྡེ་བཞི་ལ༔གསོལ་བ་འདེབས་སོ་ཕྱི་ནང་བར་ཆད་སོལ༔བདུད་མགོན་ཆེན་པོ་སེང་གདོང་ཡབ་ཡུམ་ལ༔གསོལ་བ་འདེབས་སོ་བསྟན་དགྲ་ཚར་ཆོད་ཅིག༔གནོད་སྦྱིན་ཆེན་པོ་ཤན་པ་དམར་ནག་ལ༔གསོལ་བ་འདེབས་སོ་ཕྲིན་ལས་ལྷུན་གྲུབ་མཛོད༔རྩ་གསུམ་སྲུང་མའི་དཀྱིལ་འཁོར་ལྷ་ཚོགས་ཀྱིས༔བདག་རྒྱུད་སྨིན་གྲོལ་བྱིན་གྱིས་བརླབ་ཏུ་གསོལ༔སྒོ་གསུམ་རྡོ་རྗེ་གསུམ་གྱི་རོལ་པ་རུ༔བྱིན་གྱིས་རློབས་ལ་སྨིན་ཅིང་གྲོལ་བ་དང་༔འཇའ་ལུས་ཆོས་སྐུ་འགྲུབ་པར་བྱིན་གྱིས་རློབས༔ས་མ་ཡ༔གེགས་དང་གོལ་ས་བར་ཆད་བདུད༔མ་ལུས་རྡོ་རྗེའི་ཚིག་གིས་འཇོམས༔བཀའ་སྲུང་དྲང་སྲོང་ཆེན་པོས་སྲུངས༔དགྲ་བགེགས་འབྱུང་བོ་ཚར་ཆོད་ཅིག༔སྐུའི་རྒྱ༔གསུང་གི་རྒྱ༔ཐུགས་ཀྱི་རྒྱ༔བརྡ་ཐིམ༔ཞེས་པ་འདི་སྤྲང་མ་ནུས་བདུད་འཇོམས་རྡོ་རྗེས་གཏེར་ནས་བཏོན་ཏེ་དག་པར་ཕབ་པའི་ཡི་གེ་པ་ནི་ཕུན་ཚོགས་བཀྲ་ཤིས་སོ།།དགེའོ།།དགེའོ།།དགེའོ།།སརྦ་མངྒ་ལཾ།།།།